[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000012", "text": "Myfyrwyr nyrsio hael yn lledaenu hwyl yr w\u0302yl i gleifion ar ward adsefydlu"}, {"text_idx": "#000015", "text": "Mae'r bocsys esgidiau yn cynnwys ystod o anrhegion a gymeradwywyd gan reolwyr wardiau yn cynnwys nwyddau ymolchi, llyfrau lliwio i oedolion ac addurniadau Nadolig."}, {"text_idx": "#000016", "text": "Cawsant eu cyflwyno i gleifion yn Ysbyty Maelor Wrecsam ar o\u0302l i Ceri gael ei chyffwrdd gan gleifion oedd heb deulu i ymweld a\u0302 nhw yn ystod ei hamser ar y ward y Nadolig diwethaf."}, {"text_idx": "#000017", "text": "Dywedodd Ceri: \"Roeddwn ar leoliad yn Ysbyty Maelor y Nadolig diwethaf a gwelais gleifion heb deulu a heb gwmni."}, {"text_idx": "#000018", "text": "\"Roedd mor ofnadwy gweld rhai nad oedd yn cael cerdyn Nadolig hyd yn oed - felly fe benderfynon ni roi cerdyn i bawb ar y ward."}, {"text_idx": "#000019", "text": "\"Fe benderfynon ni fynd a\u0302 hyn gam ymhellach eleni a gwneud hamper Nadolig fechan iddynt, dim ond ag anrhegion syml fel eu bod yn gwybod ein bod yn meddwl amdanynt."}, {"text_idx": "#000020", "text": "\"Mae'r nyrsys yn gweithio'n galed i wneud i gleifion sydd heb neb deimlo eu bod yn cael eu gwerthfawrogi ar yr adeg hon o'r flwyddyn, a gobeithio y bydd hyn yn helpu i atgyfnerthu hyn ymhellach.\""}, {"text_idx": "#000022", "text": "Mae Ceri hefyd wedi dosbarthu 22 o focsys esgidiau plant llawn i loches leol i'r digartref yr wythnos hon."}, {"text_idx": "#000023", "text": "Dywedodd Angela Williams, darlithydd mewn nyrsio oedolion ym Mhrifysgol Bangor: \"Ein bwriad i ddechrau oedd llenwi 60 o focsys ond fe lwyddon ni i lenwi llawer mwy, dim ond a\u0302 rhoddion gan fyfyrwyr, ffrindiau a darlithwyr eraill. Mae eu haelioni wedi bod yn hollol anhygoel ac ni allwn ddiolch digon iddynt."}, {"text_idx": "#000026", "text": "Yn o\u0302l Gill Harris, Cyfarwyddwr Gweithredol Nyrsio Bwrdd Iechyd Prifysgol Betsi Cadwaladr: \"Mae'r ymdrech y mae'r merched wedi'i wneud i rannu newyddion da i'n cleifion y Nadolig hwn yn hollol ardderchog, ac rwyf yn eu canmol am y gofal a thosturi eithriadol y maen nhw wedi'i ddangos."}, {"text_idx": "#000029", "text": "Yn ogystal a\u0302 chyrsiau Nyrsio, Bydwreigiaeth a Radiograffi, mae'r Ysgol wedi lansio gradd arloesol BSc Trawsnewid Gofal ar gyfer 2017, fydd yn apelio at rai sydd a\u0302 diddordeb mewn amrywiaeth o yrfaoedd yn ymwneud ag iechyd."}]